# Advent

### A Wikipédiából, a szabad lexikonból.

A keresztény kultúrkörben a december 25-ét, Jézus születésének napját megelőző négy hét az adventi időszak.

## [szerkesztés] Az időszak neve

Adventi naptár középület homlokzatán (Rathaus Hünfeld)

Az advent szó jelentése eljövetel (a latin „adventus Domini” kifejezésből származik, ami annyit tesz: „Úr eljövetele”).

A karácsonyt megelőző várakozás az eljövetelben éri el jutalmát.

Régebben egyes vidékeken nevezték ezt az időszakot „kisböjtnek” is.

## [szerkesztés] Az adventi időszak

Advent első vasárnapja, a keresztény egyházi év első napja, mindig november 27. és december 3. közé esik.

A december 25-e előtti utolsó vasárnap advent negyedik vasárnapja. Az azelőtti advent harmadik vasárnapja és így tovább. 2006-ban azért volt érdekes advent negyedik vasárnapja, mert december 24-re esett, a legkésőbbi időpontra, amely még karácsony előtt van, hiszen ez a nap karácsony előestéje, vagyis „szenteste” (ebből következik, hogy advent első vasárnapja, nem lehet később, mint december 3.).

## [szerkesztés] Az adventi koszorú

Katolikus liturgiának megfelelő adventi koszorú, három lila és egy rózsaszín gyertyával

Az adventi koszorú általában fenyőágból készített kör alakú koszorú, melyet négy gyertyával díszítenek. A gyerták színe katolikus körökben egy rózsaszín kivételével lila.

A gyertyákat vasárnaponként gyújtják meg, minden alkalommal eggyel többet. A világító gyertyák számának növekedése szimbolizálja a növekvő fényt, amelyet Isten Jézusban a várakozónak ad karácsonykor.

Minden gyertya szimbolizál egy fogalmat: hit, remény, szeretet, öröm. Egyben a katolikus szimbolika szerint egy-egy személyre (vagy közösségre) is utalnak:

- Ádám és Éva – mint akiknek elsőként ígérte meg Isten a megváltást (hit)
- zsidó nép – akinek megígérte, hogy közülük származik a Messiás (remény)
- Keresztelő Szent János – aki hirdette Jézus eljövetelét, és készítette az utat az emberek szívéhez (szeretet)
- Szűz Mária – aki megszűlte a fiút (öröm – rózsaszín gyertya)

## [szerkesztés] Adventi naptár

Adventi naptár

A karácsonyi várakozás izgalmát növelve egyes családokban a gyermekeket advent kezdetekor adventi naptárral lepik meg. Ezen az általában házikóra hasonlító ajándékon kis ablakocskák jelzik a napokat, amelyek karácsonyig hátra vannak, a gyermek pedig úgy élheti át a várakozás örömét, hogy naponta egy ablakot kinyithat, és kiveheti az ott elrejtett apró ajándékot, rendszerint édességet.

A lap eredeti címe "http://hu.wikipedia.org../../../a/d/v/Advent.html"

Kategória: Keresztény ünnepek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Беларуская
- Català
- Česky
- Dansk
- Deutsch
- Esperanto
- Español
- Eesti
- Français
- Gàidhlig
- Galego
- Hrvatski
- Interlingua
- Italiano
- 日本語
- 한국어
- Latina
- Lëtzebuergesch
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Svenska
- 中文